stanford-oval/wikipedia huggingface dataset:
ระบบนิเวศป่าไม้
การจำแนกระบบนิเวศป่าไม้ > ระบบนิเวศย่อยป่าไม่ผลัดใบ (evergreen forest ecosystem) > ป่าดิบเขา (montane or hill evergreen forest)

ป่าดิบเขาในประเทศไทยอาจแบ่งย่อยตามลักษณะโครงสร้างของป่าออกเป็นสองสังคมย่อยคือ 1) ป่าดงดิบเขาระดับต่ำ (lower montane forest) เป็นป่าที่ประกอบด้วยไม้ที่สูงใหญ่มีเรือนยอดชั้นบนสูงถึง 30 เมตร มีไม้หนาแน่นและเด่นด้วยไม้ก่อชนิดต่าง ๆ ผสมกับไม้ในสกุลอื่น ๆ ที่อาจพบได้ในป่าดงดิบแล้งบางแห่งในที่สูง ตามต้นไม้มีพืชเกาะติดน้อย พื้นป่ามีซากทับถมที่ไม่หนา พบในระดับความสูงประมาณ 1,200เมตร ถึง 1,800 เมตร และ 2) สังคมย่อยเป็นป่าดงดิบเขาระดับสูง (upper montane forest) มีลักษณะโครงสร้างของสังคมแตกต่างอย่างเด่นชัด คือ เรือนยอดชั้นบนสูงประมาณ 20 เมตร กิ่งก้านคดงอและก่อตัวเป็นก้อนบนกิ่งใหญ่ และตามลำต้นมีมอสส์ และไม้อิงอาศัยเกาะติดหนาแน่น   
เช่น ป่าดงดิบเขา บนยอดอินทนนท์ที่สูงเกิน 2,000 เมตรขึ้นไป เป็นต้น บางครั้งบนพื้นที่เขาสูงอาจพบป่าละเมาะระดับสูง (scrub forest หรือ Subalpine vegetation) เช่น พบที่ดอยเชียงดาว โดยมีกลุ่มพืชเขตอบอุ่นหลายชนิดขึ้นอยู่ร่วมกันมาก
การจำแนกระบบนิเวศป่าไม้ > ระบบนิเวศย่อยป่าไม่ผลัดใบ (evergreen forest ecosystem) > ป่าดิบชื้น (tropical rain forest)

ป่าดิบชื้นเป็นป่าฝนในเขตร้อน (Tropical rain forest)มีฝนตกชุกเกือบตลอดปี และมีความชุ่มชื้นในดินค่อยข้างสูงสม่ำเสมอตลอดทั้งปี
ป่าดิบชื้นมีลักษณะเป็นป่ารกทึบจะประกอบด้วยพรรณไม้หลากหลาย ซึ่งชนิด ไม้ต้นของเรือนยอดชั้นบน ส่วนใหญ่เป็นไม้วงศ์ยาง-ตะเคียน (Dipterocarpaceae) มีลำต้นสูงใหญ่ตั้งแต่ 30-50 เมตร ถัดลงมา เป็นไม้ต้นขนาดกลางและขนาดเล็กซึ่งสามารถขึ้นอยู่ใต้ร่มเงาของต้นไม้ใหญ่ได้
รวมทั้งต้นไม้ชนิดต่างๆ ในวงศ์ หมากหรือปาล์ม (Plamae) พื้นล่างของป่ารกทึบระเกะระกะไปด้วยไม้พุ่ม พืชล้มลุก ระกำ หวาย ไผ่ต่างๆ เถาวัลย์หลากชนิด ตามลำต้นไม้และกิ่งไม้มักมีพืชอิงอาศัย (epiphyte) พวกเฟิร์น พวกมอส ขึ้นอยู่ทั่วไป พรรณไม้เด่นของวงศ์ Dipterocarpaceae ที่มีความสำคัญ
สัตว์ในป่าดงดิบชื้นเช่น สมเสร็จ,  แรด, กระจงควาย ,กระจงเล็ก  ,เก้งหม้อ,  นกแว่นสีน้ำตาล,นกหว้า , เต่าจักร,เต่าเดือย ,เต่าทับทิม  เป็นต้น[2]
การจำแนกระบบนิเวศป่าไม้ > ระบบนิเวศย่อยป่าไม่ผลัดใบ (evergreen forest ecosystem) > ป่าดิบแล้ง (dry evergreen forest)

ป่าดิบแล้งในประเทศไทยกระจายอยู่ตั้งแต่ตอนบนของทิวเขาถนนธงชัย  ปกคลุมลาดเขาทางทิศตะวันตกของทิวเขาตะนาวศรีไปจนถึงจังหวัดเชียงราย ส่วนทางซีกตะวันออกของประเทศ ปกคลุมตั้งแต่ทิวเขาภูพานลงมาถึงทิวเขาบรรทัด ทิวเขาพนมดงรักลงไปจนถึงจังหวัดระยอง ขึ้นไปตามทิวเขาดงพญาเย็น ทิวเขาเพชรบูรณ์จนถึงจังหวัดเลยและน่าน
ป่าดิบแล้งเป็นป่าที่อยู่ในพื้นที่ค่อนข้างราบมีความชุ่มชื้นน้อย ป่าดิบแล้งจะอยู่ในระดับความสูงปานกลางสูงจากระดับน้ำทะเลประมาณ 300-600 เมตร  ไม้ที่สำคัญได้แก่ มะคาโมง ยางนา พะยอม ตะเคียนแดง กระเบากลัก และตาเสือ[3]
การจำแนกระบบนิเวศป่าไม้ > ระบบนิเวศย่อยป่าไม่ผลัดใบ (evergreen forest ecosystem) > ป่าชายเลน (mangroves)

ป่าชายเลน หรือป่าโกงกาง หรือป่าพังกา คือระบบนิเวศที่ประกอบไปด้วยพันธุ์พืช พันธุ์สัตว์ หลายชนิด ดำรงชีวิตร่วมกันในสภาพแวดล้อมที่เป็น ดินเลน น้ำกร่อย และน้ำทะเลท่วมถึงอย่างสม่ำเสมอ ป่าชายเลนจะอยู่ทั่วไปตามบริเวณชายฝั่งทะเล  ปากแม่น้ำ ทะเลสาบ อ่าว และรอบเกาะแก่งต่างๆ ซึ่งเป็นบริเวณเขตน้ำขึ้นน้ำลงต่ำสุด ป่าชายเลนมีอยู่เฉพาะในเขตร้อน พรรณไม้ที่ขึ้นอยู่ในป่าชายเลนมีมากมายหลายชนิด เช่น ต้นโกงกาง ต้นแสน ต้นลำพู ต้นจาก เป็นต้น[4]
ประชากรสัตว์ในป่าชายเลน ประกอบด้วย 2 กลุ่มใหญ่ ๆ
กลุ่มที่ 1 เป็นสัตว์ทะเลหน้าดิน เช่น พวกโปรโตซัว หอย แมลง และพวกครัสเตเชียน
กลุ่มที่ 2 ปลา  ซึ่งมี  4  กลุ่มย่อย
กลุ่มที่อยู่อย่างถาวร  เช่น ปูก้ามดาบ , ปูแสม  ,ปลาตีน
กลุ่มที่เข้ามาบางช่วงเวลา เพื่ออาหาร,ผสมพันธ์ หรือวางไข่  เช่นกุ้งทะเล ปูทะเล แมงดาทะเล
กลุ่มที่เข้ามาบางฤดูกาล
กลุ่มผู้ล่า
การจำแนกระบบนิเวศป่าไม้ > ระบบนิเวศย่อยป่าไม่ผลัดใบ (evergreen forest ecosystem) > ป่าชายหาด (beach forest)

คือผืนป่ารอยต่อระหว่างชายหาดกับผืนแผ่นดิน  เป็นป่าแนวตะเข็บหรือเป็นกันชนระหว่างทะเลกับแผ่นดินนั่นเอง ชายหาดคือบริเวณพื้นที่ระหว่างขอบฝั่งกับแนวน้ำลงเต็มที่ (หรืออาจกล่าว คือ พื้นระหว่างน้ำทะเลที่ลงต่ำสุดขึ้นมาจนถึงระดับน้ำทะเลขึ้นสูงสุด) มีลักษณะเป็นแถบยาวไปตามริมฝั่งเกิดขึ้นเนื่องจากการกระทำของคลื่นและกระแสน้ำในทะเลหรือทะเลสาบหรือแม่น้ำ  เนื่องจากหาดแต่ละหาดตามประเภทของวัตถุที่พบบนหาดนั้น ๆ คือ หาดทราย หาดหิน หรือ หาดกรวด และหาดโคลน
การจำแนกระบบนิเวศป่าไม้ > ระบบนิเวศย่อยป่าไม่ผลัดใบ (evergreen forest ecosystem) > ป่าพรุ (swamp forest, peat swamp forest)

คือ ป่าในเขตร้อนประเภทไม่ผลัดใบเช่นเดียวกับป่าดงดิบชื้นลักษณะโครงสร้างและความหลากหลายทางชีวภาพที่เป็น เอกลักษณ์แตกต่างจากสังคมพืชป่าไม้ประเภทอื่น มีพื้นที่ลุ่มน้ำขังมีการสะสมของชั้นดินเป็นหล่มเลนและมีซากอินทรีย์วัตถุทับถมทำเช่น ซากพืช,ซากสัตว์, เศษซากของต้นไม้ ใบไม้ ต่างๆ หนาตั้งแต่ 1 - 10 เมตร หรือมากกว่า สภาพความเป็นกรด - เบสของน้ำ ระหว่าง 4.5 -6.1 เพราะดินชั้นล่างมีสารประกอบซัลเฟอร์ในปริมาณที่สูงจนย่อยสลายช้าๆ กลายเป็นดินพีตหรือดินอินทรีย์ที่มีลักษณะหยุ่นยวบเหมือนฟองน้ำที่มีความหนาแน่นน้อยอุ้มน้ำได้มากทำให้ดินยุบลงตัวได้ง่ายพืชที่ขึ้นในป่าพรุจึงมีการพัฒนาและมีความหลากหลาย ส่วนสัตว์ชนิดต่างๆ  ก็ต้องมีการปรับตัวให้เข้ากับสิ่งแวดล้อมป่าพรุเป็นป่าที่มีลักษณะเด่นแตกต่างไปจากป่าอื่นๆ ไม่ว่าจะเป็นสภาพป่าขึ้นอยู่ลักษณะของดินหรือองค์ประกอบต่างๆ แต่สภาพป่านั้นแตกต่างจากป่าประเภทอื่นๆโดยสิ้นเชิงดินพรุชั้นล่างมีอายุถึง 6,000-7,000 ปี ส่วนดินพรุชั้นบนอยู่ระหว่าง 700-1,000 ปี

องค์ประกอบต่างๆ ของป่าพรุ
สัตว์ในป่าพรุ
เนื่องจากป่าพรุเป็นพื้นที่ลุ่มน้ำขัง  จึงมีสัตว์จำพวกปลาอาศัยอยู่จำนวนมากเช่น ปลาดุก ลำพัน ปลาช่อน ปลาชะโด สัตว์ครึ่งบกครึ่งน้ำพวกกบ เขียด เป็นต้น  สัตว์ปีกจำพวกนก เช่น  นกเงือก นกแซงแซวหางบ่วงใหญ่  เป็นต้น  และสัตว์เลี้ยงลูกด้วยนม เช่น ค่างแว่น ลิง  เป็นต้น
พืชพันธุ์ไม้
ป่าพรุจะมีพื้นที่ส่วนใหญ่ประกอบด้วยน้ำและดินอินทรีย์ซึ่งทับถมกันอยู่หลวมๆ ต้นไม้ใหญ่จึงใช้ชีวิตอยู่อย่างยากลำบากจึงมีการพัฒนาระบบรากชนิดพิเศษให้แตกต่างไปจากระบบรากของพืชในป่าประเภทอื่นๆ  เช่น  พัฒนาเป็นพูพอน รากหายใจ และรากค้ำยันเป็นต้น
แหล่งข้อมูลอื่น

http://chm-thai.onep.go.th/chm/ForestBio/Pine_%20forest.html เก็บถาวร 2017-02-18 ที่ เวย์แบ็กแมชชีน[1]
http://chm-thai.onep.go.th/chm/ForestBio/Tropical_rain.html เก็บถาวร 2016-01-02 ที่ เวย์แบ็กแมชชีน[2]
http://fieldtrip.ipst.ac.th/intro_sub_content.php?content_id=28&content_folder_id=277%5Bลิงก์เสีย%5D[3]
http://www.sci.psu.ac.th/chm/biodiversity/mangrove.html เก็บถาวร 2017-04-24 ที่ เวย์แบ็กแมชชีน[4]
https://eros.usgs.gov/doi-remote-sensing-activities/2012/usgs.
http://www.epa.gov/sciencematters/epa-science-matters-newsletter-ecosystems-and-climate-change-published-january-2014.
ทุ่งหญ้าสะวันนาในแอฟริกา
ปลาตีนหรือ(ปลากระจัง)
นกเงือก
รักสุดใจของนายซื่อตรง

| รักสุดใจของนายซื่อตรง |
| --- | --- |
"Someone Special" movie poster
กำกับ: Jang Jin
เขียนบท: Jang Jin
อำนวยการสร้าง: Jang Jin
นักแสดงนำ: Lee Na-young Jeong Jae-young
ตัดต่อ: Kim Sang-beom Kim Jae-beom
วันฉาย: 25 มิถุนายน, 2547 (เกาหลีใต้)
ความยาว: 105 นาที
ภาษา: เกาหลี
ข้อมูลจาก IMDb
รักสุดใจของนายซื่อตรง (อังกฤษ: Someone Special) เป็นภาพยนตร์เกาหลีแนวโรแมนติก คอมมานดี้ จากประเทศเกาหลีใต้ ออกฉายในปี พ.ศ. 2547 (ที่ประเทศเกาหลีใต้) เป็นการนำภาพยนตร์เรื่อง Never Say Die ในปี พ.ศ. 2482 มาสร้างใหม่
เนื้อเรื่องย่อ

นักเบสบอลคนหนึ่ง (Jeong Jae-Young) ที่พบกับโชคร้ายต่างๆนาๆพร้อมๆกัน ทั้งฟอร์มตก, แฟนทิ้ง, และหมอก็บอกว่าเขาเป็นโรคร้ายจะมีชีวิตอยู่ได้อีกแค่ 3 เดือน แต่ในขณะที่ชีวิตสิ้นหวังนั้นเขากลับได้พบกับหญิงสาวแปลกหน้าคนหนึ่ง (Lee Na-Young) ที่จะเข้ามาเปลี่ยนแปลงชีวิตที่สิ้นหวังของเขาให้เปลี่ยนไป
เกร็ดละคร

บางครั้งเราอาจมองข้ามใครบางคนที่ดีต่อเราไป หากเมื่อถึงยามที่เราไม่มีใครอยู่เคียงข้างจึงจะได้พบกับความจริงนี้ หนังพยายามสื่อให้ผู้ชมพยายามมองดูผู้คนรอบกายอีกครั้ง อย่าปล่อยให้ต้องถึงเวลาที่ย่ำแย่เท่านั้น เพราะเมื่อถึงเวลานั้นเราอาจจะไม่อาจมองเห็นใครเลยก็ได้
แหล่งข้อมูลอื่น

Review of Someone Special at Lunapark6.com
Someone Special at AsianDB.com
รักเอย…ไม่เคยเลยลับ

| รักเอย…ไม่เคยเลยลับ |
| --- | --- |
กำกับ: ฌองโนต์ ชวาร์ก
เขียนบท: ริชาร์ด แมททีสัน
อำนวยการสร้าง: Stephen Deutsch Ray Stark
นักแสดงนำ: คริสโตเฟอร์ รีฟ เจน ซีมัวร์ คริสโตเฟอร์ พลัมเมอร์ เทเรซา ไรท์ บิล เออร์วิน วิลเลียม เอช. เมซี
กำกับภาพ: Isidore Mankofsky
ตัดต่อ: Jeff Gourson
ดนตรีประกอบ: จอห์น แบร์รี
บริษัทผู้สร้าง: ยูนิเวอร์ซัลพิกเจอส์ 
วันฉาย: 3 ตุลาคม ค.ศ. 1980
ความยาว: 103 นาที
ประเทศ:  สหรัฐ
ภาษา: ภาษาอังกฤษ
รักเอยไม่เคยเลยลับ (อังกฤษ: Somewhere in Time) เป็นภาพยนตร์รักโรแมนติกที่ออกฉายในปี พ.ศ. 2523 กำกับโดยฌองโนต์ ชวาร์ก ดัดแปลงจากนวนิยายไซไฟเรื่อง Bid Time Return (1975) ของริชาร์ด แมททีสัน (ผู้แต่งเรื่อง What Dreams May Come (1978) และ I Am Legend (1954)) เกี่ยวกับการเดินทางข้ามเวลา นำแสดงโดยคริสโตเฟอร์ รีฟ, เจน ซีมัวร์ และคริสโตเฟอร์ พลัมเมอร์
โรงแรมแกรนด์ ฉากหลังในภาพยนตร์
ภาพยนตร์ถ่ายทำที่โรงแรมแกรนด์โฮเตล ตั้งอยู่บนเกาะแมกคินแน กลางทะเลสาบฮูรอน รัฐมิชิแกน เป็นโรงแรมเก่าตั้งแต่ยุคคริสต์ศตวรรษที่ 19 เคยต้อนรับบุคคลสำคัญที่มีชื่อเสียง เช่น โทมัส เอดิสัน มาร์ก ทเวน
ภาพยนตร์เรื่องนี้ได้รับคำชื่นชมจากนักวิจารณ์ แต่กลับไม่ประสบความเร็จด้านรายได้เมื่อออกฉายในโรง แต่ในเวลาต่อมากลับมีชื่อเสียงจากการฉายซ้ำทางเคเบิลทีวี  โดยดนตรีประกอบภาพยนตร์ โดยจอห์น แบร์รี ใช้เพลง Rhapsody on a Theme of Paganini ของเซียร์เกย์ รัคมานีนอฟ ดัดแปลงมาจากคาปรีซ์สำหรับการเดี่ยวไวโอลินของนิกโคโล ปากานินี เป็นเพลงแบกกราวด์เกือบตลอดทั้งเรื่อง
ภาพยนตร์ได้รับการเสนอชื่อเข้าชิงรางวัลออสการ์ สาขาการออกแบบเครื่องแต่งกาย เสนอชื่อเข้าชิงรางวัลลูกโลกทองคำ สาขาดนตรีประกอบ  และได้รับรางวัลรางวัลแซทเทิร์น สาขาการออกแบบเครื่องแต่งกาย สาขาดนตรีประกอบ และรางวัลภาพยนตร์แฟนตาซียอดเยี่ยม
เรื่องย่อ

เหตุการณ์ในภาพยนตร์เกิดขึ้นในปี ค.ศ. 1972  ริชาร์ด คอลเลียร์ (รับบทโดย รีฟ) นักเขียนบทละคร ได้รับนาฬิกาพกโบราณเรือนหนึ่งจากหญิงชรา ผู้ขอให้เขาสัญญาว่าจะเดินทางกลับไปหาเธอ แปดปีต่อมา ในปี ค.ศ. 1980 ริชาร์ดเดินทางไปพักผ่อนที่โรงแรมแกรนด์โฮเตล เกาะแมกคินแน รัฐมิชิแกน เขาได้เห็นภาพถ่ายเก่าของสาวสวยคนหนึ่ง ถ่ายเมื่อปี ค.ศ. 1912 เธอชื่อ เอลีส แมกแคนนา (รับบทโดย ซีมัวร์) เป็นนักแสดงที่มีชื่อเสียงในช่วงต้นศตวรรษที่ 20 เขายังค้นพบอีกว่า เธอเป็นคนเดียวกับหญิงชราที่มอบนาฬิกาพกให้เขาเมื่อแปดปีก่อน ซึ่งเสียชีวิตหลังจากนั้นไม่นาน
ริชาร์ดยังค้นพบอีกว่า เขาสามารถเดินทางย้อนไปในอดีตได้ ด้วยการสะกดจิตตัวเอง เขาเดินทางย้อนเวลาไปยังปี ค.ศ. 1912 และพบกับเอลีส ทั้งคู่มีความรักต่อกันแต่แล้วก็ต้องแยกจากกันอย่างกะทันหัน เมื่อริชาร์ดถูกดูดผ่านอุโมงค์เวลา กลับมาใน 68 ปีต่อมา ตรงกับปี ค.ศ. 1980 ซึ่งเป็นปีที่เขาจากมาในครั้งแรก
เมื่อกลับมาอยู่ในยุคปัจจุบัน เขากลับมีอาการซึมเศร้า ตรอมใจ และสุขภาพเสื่อมโทรมลงอย่างรวดเร็ว  ในที่สุดเขาก็ปล่อยให้ร่างกายสูญสลายไป และปล่อยจิตวิญญาณให้พบกับเอลีส ที่รอคอยอยู่ และอยู่ด้วยกันตลอดไป
แหล่งข้อมูลอื่น

Official website
Somewhere in Time ที่อินเทอร์เน็ตมูวีเดตาเบส
รัฐนิวฟันด์แลนด์และแลบราดอร์

บทความนี้เกี่ยวกับรัฐในแคนาดา สำหรับความหมายอื่น ดูที่ นิวฟันด์แลนด์
| นิวฟันด์แลนด์และแลบราดอร์  Terre-Neuve-et-Labrador (ฝรั่งเศส)  |
| --- | --- |
รัฐ
   ธง ตราอาร์ม
คำขวัญ: Quaerite prime regnum Dei (ละติน) "จงแสวงหาอาณาจักรของพระเจ้าก่อน" (มัทธิว 6:33)
  BC AB SK MB ON QC NB PE NS NL YT NT NU  
พิกัด: 53°13′48″N 59°59′57″W﻿ / ﻿53.23000°N 59.99917°W﻿ / 53.23000; -59.99917
ประเทศ: แคนาดา
เข้าร่วมสมาพันธ์: 31 มีนาคม ค.ศ. 1949 (ลำดับที่ 12)
เมืองหลวง: เซนต์จอนส์
เมืองใหญ่สุด: เซนต์จอนส์ 
เขตมหานครใหญ่สุด: เขตมหานครเซนต์จอนส์
 
การปกครอง
 • ประเภท: ราชาธิปไตยภายใต้รัฐธรรมนูญ
 • องค์กร: รัฐบาลนิวฟันด์แลนด์และแลบราดอร์
 • Lieutenant Governor: Judy Foote
 • นายกเทศมนตรี: Andrew Furey (Liberal) 
Legislature: Newfoundland and Labrador House of Assembly
Federal representation: Parliament of Canada
สมาชิกสภาผู้แทนราษฎร: 7 จาก 338 (2.1%)
สมาชิกวุฒิสภา: 6 จาก 105 (5.7%)
 
พื้นที่
 • ทั้งหมด: 405,720 ตร.กม. (156,650 ตร.ไมล์)
 • พื้นดิน: 373,872 ตร.กม. (144,353 ตร.ไมล์)
 • พื้นน้ำ: 31,340 ตร.กม. (12,100 ตร.ไมล์)  7.7%
อันดับพื้นที่: อันดับที่ 10
 : ร้อยละ 4.1 ของแคนาดา
ประชากร (2016)
 • ทั้งหมด: 519,716  คน
 • ประมาณ (2021 Q1): 520,438  คน
 • อันดับ: อันดับที่ 9
 • ความหนาแน่น: 1.39 คน/ตร.กม. (3.6 คน/ตร.ไมล์)
เดมะนิม: นิวฟันด์แลนเดอร์ แลบราดอเรียน (ดูหมายเหตุ) 
ภาษาราชการ: อังกฤษ (โดยพฤตินัย)
 
ผลิตภัณฑ์มวลรวมในประเทศ
 • อันดับ: 8
 • ทั้งหมด (2011): C$33.624 พันล้าน
 • ต่อหัว: C$65,556 (อันดับที่ 5)
ดัชนีการพัฒนามนุษย์
 • HDI (2018): 0.885 — สูงมาก (อันดับที่ 13)
เขตเวลา
นิวฟันด์แลนด์: UTC-03:30
แลบราดอร์ (Black Tickle and North): UTC-04:00
รหัสไปรษณีย์: NL (เคยใช้ NF)
คำนำหน้ารหัสไปรษณีย์: A
รหัส ISO 3166: CA-NL
ดอกไม้: Pitcher plant
ต้นไม้: Black spruce
นก: นกพัฟฟินแอตแลนติก
* อันดับนับรวมทั้งรัฐและดินแดน
รัฐนิวฟันด์แลนด์และแลบราดอร์ (อังกฤษ: Newfoundland and Labrador) เป็นรัฐของแคนาดา ทางชายฝั่งแอตแลนติก ทางตะวันออกเฉียงเหนือของทวีปอเมริกาเหนือ เป็นส่วนตะวันออกสุดของรัฐแคนาดา ประกอบด้วย 2 ส่วนคือ เกาะนิวฟันด์แลนด์ทางตะวันออกของชายฝั่ง และแลบราดอร์บนแผ่นดินใหญ่ทางตะวันตกเฉียงเหนือของเกาะ
เมืองหลวงของมณฑลนิวฟันแลนด์คือ เซนต์จอห์นส์ (St. Johns) ตั้งอยู่บนคาบสมุทรอะวาลอน ฝั่งตะวันออกของเกาะนิวฟันแลนด์ เป็นเมืองที่เก่าแก่ที่สุดในอเมริกาเหนือ แต่เป็นมณฑลสุดท้ายที่เข้าร่วมการก่อตั้งประเทศแคนาดา
จากข้อมูลเดือนมกราคม ค.ศ. 2009 มีประชากรอยู่ราว 508,990 และประมาณ 94% ของผู้อยู่อาศัยในรัฐอาศัยอยู่บนเกาะนิวฟันด์แลนด์ (รวมถึงเกาะบริวารเล็ก ๆ) เกาะนิวฟันด์แลนด์มีภาษาท้องถิ่นเฉพาะของตัวเอง ภาษาอังกฤษ ภาษาฝรั่งเศส และภาษาไอริช
รัฐบัญญัติการเกษตรอินเดีย พ.ศ. 2563

| --- | --- |

รัฐสภาอินเดีย
วันเห็นชอบ: 17 กันยายน 2020, โลกสภา, เสียงส่วนใหญ่ 20 กันยายน 2020, ราชยสภา, วอยซ์โหวต
วันตรา: 20 กันยายน 2020
วันอนุมัติ: 27 กันยายน 2020
วันลงนาม: 27 กันยายน 2020
ผู้ลงนาม: ราม นาถ โกวินท์ ประธานาธิบดีอินเดีย
วันเริ่มใช้: 27 กันยายน 2020 ในฐานะกฎหมายแห่งสาธารณรัฐอินเดีย เผยแพร่ลงรัฐกิจจานุเบกษา
วันยกเลิก: 1 ธันวาคม 2021
ผู้รักษาการ: รัฐบาลอินเดีย กระทรวงการเกษตรและสวัสดิการเกษตรกร
ประวัติทางนิติบัญญัติ
วันเผยแพร่ร่าง: 5 มิถุนายน 2020 (ทั้งสามฉบับ)
การยกเลิก
1 ธันวาคม 2021
สรุป
รัฐบัญญัติทั้งสามฉบับสร้างให้เกิดระบบนิเวศระหว่างเกษตรกรและผู้ค้า เพื่อเป็นเฟรมเวิร์กระดับชาติให้กับข้อตกลงร่วมในการค้าขายกับเกษตรกร และเพื่อแปรญัติรัฐบัญญัติ Essential Commodities Act ปี 1955
สถานะ: ยกเลิก
กลุ่มรัฐบัญญัติการเกษตรอินเดีย พ.ศ. 2563 (อังกฤษ: Indian agriculture acts of 2020) หรือที่เรียกกันว่า ฟาร์มบิลส์ (อังกฤษ: Farm Bills) เป็นรัฐบัญญัติสามฉบับที่ริเริ่มขึ้นโดยรัฐสภาอินเดียในเดือนกันยายน 2020 โดยโลกสภาผ่านร่างกฎหมายในวันที่ 17 กันยายน 2020 และราชยสภาผ่านร่างกฎหมายในวันที่ 20 กันยายน 2020 ประธานาธิบดีอินเดีย ราม นาถ โกวินท์ ลงนามประกาศใช้กฎหมายในวันที่ 27 กันยายน 2020
กฎหมายเมื่อถูกบังคับใช้จะเปิดเสรีตลาดค้าส่งสินค้าการเกษตรที่ควบคุมโดยรัฐ ส่งผลให้เกษตรกรสามารถขายผลิตผลแก่อุตสาหกรรมแปรรูปอาหารได้โดยตรงโดยไม่มีรัฐเป็นตัวกลาง ระบบใหม่นี้ทำให้เกษตรกรอินเดียกลัวว่าจะเสียผลประโยชน์เนื่องจากราคาซื้อชายขั้นต่ำที่กำหนดโดยรัฐจะหมายไป และส่งผลให้ราคาขายผลิตผลทางการเกษตรถูกกดโดยผู้ค้าที่ไม่ใช่รัฐ กฎหมายสามฉบับนี้นำไปสู่การประท้วงใหญ่ทั่วประเทศของเกษตรกร
ในวันที่ 12 มกราคม 2021 ศาลสูงสุดอินเดีย สั่งระงับกฎหมายทั้งสามฉบับชั่วคราว (stayed the implementation) และให้แต่งตั้งคณะกรรมการเพื่อศึกษาและรับฟังความไม่พึงพอใจของเกษตรกร (farmer grievances) จากการบังคับใช้กฎหมายนี้ ในวันที่ 19 พฤศจิกายน 2021 นเรนทระ โมที นายกรัฐมนตรี ประกาศผ่านทางโทรทัศน์เนื่องในโอกาสวันคุรปุรับว่ารัฐบาลจะทำการเพิกถอนกฎหมายในรอบการประชุมสภาครั้งถัดไปในเดือนธันวาคม ในวันที่ 1 ธันวาคม 2021 ได้มีการเพิกถอนการใช้กฎหมายอย่างเป็นทางการ
บรรดาผู้เชี่ยวชาญทางด้านการเมืองอินเดียมองว่าการที่โมทีถอนกฎหมายนี้เป็นผลจากการเลือกตั้งสภานิติบัญญัติรัฐปัญจาบ และ รัฐอุตตรประเทศ ที่จะมีขึ้นในปี 2022 ทั้งสองรัฐมีประชากรเป็นเกษตรกรที่ต่อต้านกฎหมายสามฉบับนี้เป็นส่วนใหญ่
รักบี้หญิงชิงแชมป์โลก

| รักบี้หญิงชิงแชมป์โลก |
| --- | --- |
Current season or competition:  รักบี้หญิงชิงแชมป์โลก 2014
กีฬา: รักบี้ยูเนียน
ก่อตั้ง: 1991
จำนวนทีม: 12
ภูมิภาค: ทั่วโลก (รักบี้โลก)
Holders:  อังกฤษ  (2 Titles)
Most titles:  นิวซีแลนด์ (4 titles)
เว็บไซต์: www.rwcwomens.com/
รักบี้หญิงชิงแชมป์โลก (อังกฤษ: Women's Rugby World Cup) เป็นการแข่งขันรักบี้ยูเนียนหญิงระหว่างประเทศ การแข่งขันจัดขึ้นทุก ๆ 4 ปี
ผลการแข่งขัน > ทัวร์นาเมนต์

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| ปี | เจ้าภาพ |  | รอบชิงชนะเลิศ | รอบชิงชนะเลิศ | รอบชิงชนะเลิศ |  | รอบชิงอันดับที่ 3 | รอบชิงอันดับที่ 3 | รอบชิงอันดับที่ 3 |  | จำนวนทีม |
| ปี | เจ้าภาพ |  | ชนะเลิศ | คะแนน | รองชนะเลิศ |  | อันดับที่ 3 | คะแนน | อันดับที่ 4 |  | จำนวนทีม |
| 1991 |  เวลส์ |  |  สหรัฐ | 19 – 6 |  อังกฤษ |  |  ฝรั่งเศส | Shared third |  นิวซีแลนด์ |  | 12 |
| 1994 |  สกอตแลนด์ |  |  อังกฤษ | 38 – 23 |  สหรัฐ |  |  ฝรั่งเศส | 27 – 0 |  เวลส์ |  | 12 |
| 1998 |  เนเธอร์แลนด์ |  |  นิวซีแลนด์ | 44 – 12 |  สหรัฐ |  |  อังกฤษ | 31 – 15 |  แคนาดา |  | 16 |
| 2002 |  สเปน |  |  นิวซีแลนด์ | 19 – 9 |  อังกฤษ |  |  ฝรั่งเศส | 41 – 7 |  แคนาดา |  | 16 |
| 2006 |  แคนาดา |  |  นิวซีแลนด์ | 25 – 17 |  อังกฤษ |  |  ฝรั่งเศส | 17 – 8 |  แคนาดา |  | 12 |
| 2010 |  อังกฤษ |  |  นิวซีแลนด์ | 13 – 10 |  อังกฤษ |  |  ออสเตรเลีย | 22 – 8 |  ฝรั่งเศส |  | 12 |
| 2014 |  ฝรั่งเศส |  |  อังกฤษ | 21 – 9 |  แคนาดา |  |  ฝรั่งเศส | 25 – 18 |  ไอร์แลนด์ |  | 12 |
| 2017 |  ไอร์แลนด์ |  |  นิวซีแลนด์ | 41 – 32 |  อังกฤษ |  |  ฝรั่งเศส | 31 – 23 |  สหรัฐ |  | 12 |
| 2021 |  นิวซีแลนด์ |  |  |  |  |  |  |  |  |  | 12 |
ผลการแข่งขัน > สถิติทีม

| ทีม | ชนะเลิศ | รองชนะเลิศ | อันดับที่ 3 | อันดับที่ 4 |
| --- | --- | --- | --- | --- |
|  นิวซีแลนด์ | 4 (1998, 2002, 2006, 2010) | – | 1 (1991) | – |
|  อังกฤษ | 2 (1994, 2014) | 4 (1991, 2002, 2006, 2010) | 1 (1998) | – |
|  สหรัฐ | 1 (1991) | 2 (1994, 1998) | – | – |
|  แคนาดา | – | 1 (2014) | – | 3 (1998, 2002, 2006) |
|  ฝรั่งเศส | – | – | 5 (1991, 1994, 2002, 2006, 2014) | 1 (2010) |
|  ออสเตรเลีย | – | – | 1 (2010) | – |
|  ไอร์แลนด์ | – | – | – | 1 (2014) |
|  เวลส์ | – | – | – | 1 (1994) |
ดูเพิ่ม

รักบี้ยูเนียนหญิง
รักบี้ชิงแชมป์โลก
แหล่งข้อมูลอื่น

The official WRWC website
Women's Rugby World Cup from therugbyworldcup.co.uk
Results for the previous tournaments at rugbyfootballhistory.com
↑  A third place match was played – won by France, probably by 3–0. However, the game can only be considered as "unofficial" as it was not part of the original tournament plan, and the result was not recorded in any official tournament reports. The game is also not included in NZRFU international records.
รักหวานแหววกับเจ้าหญิงโรแมนติก

| รักหวานแหววกับเจ้าหญิงโรแมนติก |
| --- | --- |
ประเภท: Romance, Comedy
กำกับโดย: Lin He Long (林合隆)
แสดงนำ: Wu Chun Angela Zhang Calvin Chen George Hu
ดนตรีแก่นเรื่องเปิด: "新窩" (Xin Wo) by Fahrenheit and S.H.E
ดนตรีแก่นเรื่องปิด: "不想懂得" (Bu Xiang Dong De) by Angela Chang
ประเทศแหล่งกำเนิด: Republic of China (Taiwan)
ภาษาต้นฉบับ: Mandarin
จำนวนตอน: 13
การผลิต
ผู้อำนวยการผลิต: Huang Wan Bo
ความยาวตอน: 90 mins (Sundays at 22:00)
บริษัทผู้ผลิต: Comic Productions Co.
ออกอากาศ
เครือข่าย: China Television (CTV)
ออกอากาศ: 16 กันยายน ค.ศ. 2007 (2007-09-16) – 9 ธันวาคม ค.ศ. 2007 (2007-12-09)
การแสดงที่เกี่ยวข้อง
  The Teen Age (18 禁不禁)  They Kiss Again (惡作劇2吻) 
รักหวานแหววกับเจ้าหญิงโรแมนติก (อังกฤษ: Romantic Princess) เป็นละครโทรทัศน์ของไต้หวัน สร้างจากเนื้อเรื่องของมังงะเรื่อง Four Steps to Romance (ろまんす五段活用, Romance Godan Katsuyou) ของ Kazuko Fujita นำแสดงโดย อู๋จุน เฉินอี้หรู และจางสาวหาน
เรื่องย่อ

เป็นเรื่องเกี่ยวกับเด็กผู้หญิงแสนจะธรรมดาคนหนึ่งที่ชื่อ เสี่ยวไม่ เธอเป็นหลานสาวของมหาเศรษฐีที่ชื่อ หวงผู่สง แต่เธอไม่เคยรู้เพราะเสี่ยวไม่อยู่กับพ่อแม่ที่เก็บเธอมาเลี้ยงและรักเสี่ยวไม่อย่างกับลูกแท้ๆ ของตัวเอง จนกระทั่งวันหนึ่งพ่อบ้านหวงผู่มารับเสี่ยวไม่ไปอยู่คฤหาสน์กับคุณปู่ โดยครั้งแรกที่เข้าไปเสี่ยวไม่ได้เจอกับคุณชาย หนันฟงจิ่น ซึ่งเป็นผู้สืบทอดอันดับ 1 ของตระกูลหวงผู่ ทั้งคู่เป็นคู่กัดกันมาตลอดและได้พบเจอเหตุการณ์ต่างๆๆมาด้วยกันมากมาย โดยการวางแผนของคุณปู่ช่างคิดของเสี่ยวไม่ แต่ว่าเสี่ยวไม่กับหนันฟงจิ่นก้อมีผู้ช่วยเหมือนกันก็ คือ ลูกพี่ลูกน้องตระกูลหนันฟงที่คอยช่วยเหลือคนทั้งคู่มาตลอด
ตัวละคร

张韶涵 (จางสาวหาน) รับบทเป็นนางเอก 麦秋穗 (ม่ายชิวซุ่ย) หรือเสี่ยวไม่ เป็นเด็กผู้หญิงคนหนึ่งที่ใฝ่ฝันอยากมีเงินซื้อบ้านให้พ่อกับแม่ จนกระทั่งเธอได้รู้ว่าเป็นหลานคนเดียวของมหาเศรษฐีหวงผู่สง ชื่อว่า 皇甫珊 (หวงผู่ซาน)
吴尊 (อู๋จุน) รับบทเป็นพระเอก 南风瑾 (หนันฟงจิ่น) ซึ่งจะเป็นคนที่นิสัยหยิ่ง อยากที่จะทำอะไรด้วยความสามารถของตัวเอง และเป็นผู้สืบทอดอันดับ 1 ของตระกูลหวงผู่สง
顾宝明 (กู้เป่าหมิง) รับบทเป็นปู่ 皇甫雄 (หวงผู่สง) เป็นคุณปู่ที่น่ารักหวังดีกับหลานสาว เป็นคนหัวรั้น ช่างวางแผน และเป็นญาติคนเดียวที่เหลืออยู่ของเสี่ยวไม่
辰亦儒 (เฉินอี้หรู) รับบทเป็น  南风彩 (หนันฟงไฉ่) เป็นคนที่นิสัยขี้เล่น ชอบแกล้งพระเอก เป็นคนฉลาด
胡宇崴 (หูอวี๋หวั่ย) รับบท 南风璘 (หนันฟงหลิน) เป็นน้องชายของพระเอก เป็นคนนิสัยขี้เล่น จริงใจ และรักนางเอก
利昂霖 (ลี่อ๋างหลิน)  รับบท 南风影 (หนันฟงอิ่ง) เป็นน้องชายของหนันฟงไฉ่ มีอดีตที่ไม่ดีเกี่ยวกับผู้หญิง จึงไม่ค่อยจะไว้ใจผู้หญิงซักเท่าไร
แหล่งข้อมูลอื่น

(จีน) CTV Official Site เก็บถาวร 2007-10-11 ที่ เวย์แบ็กแมชชีน
(จีน) GTV Official Site เก็บถาวร 2007-09-11 ที่ เวย์แบ็กแมชชีน
รัช (วงดนตรี)

| รัช  Rush |
| --- | --- |
รัชในคอนเสิร์ตที่มิลาน อิตาลี (ซ้าย-ขวา) : อเล็กซ์ ไลฟ์สัน, เกดดี ลี และนีล เพิร์ท
ข้อมูลพื้นฐาน
ที่เกิด:  วิลโลว์เดล, โทรอนโต รัฐออนแทรีโอ ประเทศแคนาดา
แนวเพลง:  โพรเกรสซีฟร็อก  ฮาร์ดร็อก  เฮฟวีเมทัล  โพรเกรสซีฟ เมทัล 
ช่วงปี: ค.ศ. 1968 – 2018
ค่ายเพลง:  มูน  เมอร์คิวรี  แอนทีม  แอตแลนติก  โรดดรีนเนอร์ 
อดีตสมาชิก:  อเล็กซ์ ไลฟ์สัน  เกดดี ลี  นีล เพิร์ท  จอห์น รัตซีย์  เจฟฟ์ โจนส์ 

เว็บไซต์: rush.com
รัช (อังกฤษ: Rush) เป็นวงดนตรีร็อกจากแคนาดา ก่อตั้งขึ้นในปี ค.ศ. 1968 ที่เมืองวิลโลว์เดล, โทรอนโต รัฐออนแทรีโอ ประเทศแคนาดา วงประกอบด้วยเกดดี ลี ที่เป็นทั้งมือเบส มือคีย์บอร์ด และร้องนำ อเล็กซ์ ไลฟ์สัน มือกีตาร์หลักและร้องประสาน และนีล เพิร์ท ผู้แต่งเพลงหลักและมือกลอง ในช่วงแรก ๆ ระหว่างปี ค.ศ. 1968 ถึง 1974 มีการเปลี่ยนสมาชิกหลายคน จนเมื่อจอห์น รัตซีย์ มือกลองได้ออกจากวงแล้วถูกแทนที่ด้วย นีล เพิร์ท ในเดือนกรกฎาคม ค.ศ. 1974 สองสัปดาห์ก่อนทัวร์สหรัฐอเมริกาครั้งแรก สมาชิกวงก็อยู่ในสถานะคงที่จวบจนปัจจุบัน
รัช เป็นที่รู้จักในฐานะสมาชิกวงที่มีความสามารถทางดนตรี ซึ่งแสดงออกมาทางผลงานดนตรีต่าง ๆ ไม่ว่าจะเป็น การแต่งโครงสร้างเพลงที่ซับซ้อน มีเนื้อหาเพลงที่เกี่ยวข้องกับแนวไซไฟ เรื่องแฟนตาซี และปรัชญา วงมีการเปลี่ยนแนวทางดนตรีหลายครั้งในหลายปี เริ่มต้นจากแรงบันดาลใจแนวเพลงบลูส์ สู่จุดเริ่มต้นในแนวฮาร์ดร็อก จนกระทั่งเปลี่ยนไปเล่นแนวโพรเกรสซีฟร็อก และใช้เครื่องสังเคราะห์เสียงหนัก ๆ ในช่วงต้นทศวรรษ 1990 รัช ได้หันกลับไปเล่นแนวฮาร์ดร็อก ซึ่งเป็นแนวทางที่วงเล่นมาจนถึงทุกวันนี้
อ้างอิงจากสมาคมผู้ประกอบกิจการเพลงของสหรัฐอเมริกา (RIAA) รัช ได้จัดอยู่ในอันดับที่ 80 ด้วยยอดจำหน่ายกว่า 25 ล้านชุด แม้ว่ายอดขายทั่วโลกอย่างเป็นทางการจะไม่มีตัวเลขชัดเจน แต่ก็ได้มีการประมาณการไว้ราว 40 ล้านชุดจากทั่วโลก ในปี ค.ศ. 2004 วงได้รับการยืนยันยอดจำหน่ายระดับทองคำขาว 14 ครั้ง ระดับทองคำ 24 ครั้ง และทองคำขาว x3 3 ครั้งด้วยกัน
รัช เคยได้รับการเสนอชื่อเข้ารับรางวัลแกรมมีถึง 7 ครั้ง และได้รับรางวัลจูโนหลายครั้ง ได้รับรางวัลระดับสากลจากองค์กรผู้ประพันธ์เพลงแคนาดา (SOCAN) ในปี ค.ศ. 2009 วงได้รับการบรรจุเข้าสู่หอเกียรติของแคนาดาในปี ค.ศ. 1994 และหอเกียรติยศร็อกแอนด์โรล ในปี ค.ศ. 2013 ตลอดเส้นทางดนตรีของรัช สมาชิกวงทั้งสามคน ได้รับการยกย่องให้เป็นนักดนตรีที่มีพรสวรรค์อย่างสูง อ้างอิงจากการชนะรางวัลและผลโพลหลายสำนักของแต่ละสมาชิก
อัลบั้ม

อัลบั้มสตูดิโอ
Rush (1974)
Fly by Night (1975)
Caress of Steel (1975)
2112 (1976)
A Farewell to Kings (1977)
Hemispheres (1978)
Permanent Waves (1980)
Moving Pictures (1981)
Signals (1982)
Grace Under Pressure (1984)
Power Windows (1985)
Hold Your Fire (1987)
Presto (1989)
Roll the Bones (1991)
Counterparts (1993)
Test for Echo (1996)
Vapor Trails (2002)
Feedback (2004)
Snakes & Arrows (2007)
Clockwork Angels (2012)
รัฐที่ไม่ได้รับการยอมรับจากนานาชาติ

รัฐที่ไม่ได้รับการยอมรับจากนานาชาติ, รัฐที่ถูกนานาชาติคว่ำบาตร หรือ รัฐพาไรอาห์ (อังกฤษ: pariah state, international pariah, หรือ global pariah) หมายถึงรัฐชาติที่ถือกันว่าเป็นรัฐที่ถูกละทิ้งจากชุมชนนานาชาติ รัฐพาไรอาห์อาจต้องเผชิญกับการตัดขาดจากนานาชาติ, การคว่ำบาตร หรือแม้แต่การรุกรานโดยรัฐอื่นที่มองว่า การมีอยู่ของรัฐพาไรอาห์นั้นเป็นภัย
ในอดีต ผู้มีอำนาจในการกำหนดว่ารัฐใดรัฐหนึ่งเป็นรัฐพาไรอาห์มักเป็นผู้นำทางศาสนา เช่นกรณีจักรวรรดิออตโตมันซึ่งถูกระบุว่า เป็นรัฐพาไรอาห์โดยบรรดารัฐยุโรป ระบุไว้ในสนธิสัญญาเวสต์ฟอเลียในปี ค.ศ. 1648
ในยุคร่วมสมัย นิยามกำหนดของการเป็นรัฐพาไรอาห์นั้นมีการถกเถียงกันมาก เช่น นักวิชาการชาวไนจีเรีย โอลาวาลี ลาวาล ระบุว่า หนึ่งในใจความสำคัญที่ทำให้การนิยามรัฐหนึ่งเป็นรัฐพาไรยาห์มีความซับซ้อนคือ รัฐหนึ่งอาจถูกละทิ้งจากรัฐกลุ่มหนึ่ง ในขณะเดียวกันก็ยังได้รับความยอมรับจากรัฐอีกกลุ่มหนึ่ง ในบางนิยามอาจจำกัดความให้รัฐพาไรยาห์ หมายถึงรัฐที่ถูกทอดทิ้งโดยรัฐอื่นในท้องถิ่นภูมิภาคเดียวกัน หรือในอีกนิยาม อาจให้การตัดสินใจของสหประชาชาติเป็นตัวกำหนด
ศัพทมูลวิทยา

ศัพท์คำว่า "pariah" มาจาก "ปาไรยาร์" ซึ่งเป็นกลุ่มชนเผ่าขนาดใหญ่ ในรัฐทมิฬนาฑูของประเทศอินเดีย ภายใต้ระบบวรรณะ ปาไรยาร์ถือเป็นวรรณะต่ำสุด และถูกนิยามเป็นผู้ที่ถูกทอดทิ้งโดยอังกฤษในสมัยครองอาณานิคมอินเดีย ปรากฏบันทึกการใช้คำนี้ครั้งแรกในภาษาอังกฤษ จากเอกสารปี ค.ศ. 1613 และนับจากนั้น "pariah" ก็มีความหมายว่า "outcast" (ผู้ถูกทอดทิ้ง)